Halalang lokal sa Marikina, 2022

Ginanap ang mga **lokal na halalan** sa **Marikina** noong Mayo 9, 2022, bilang bahagi ng pangkalahatang halalan ng Pilipinas. Ito ay ginanap kasabay ng pambansang halalan, kung saan ang mga botante ay bumoto para maghalal ng isang alkalde, isang bise alkalde, ang labing-anim na konsehal ng Sangguniang Panlungsod, at ang dalawang kinatawan ng lungsod para sa Kapulungan ng mga Kinatawan ng Pilipinas. Ang mga nahalal na opisyal ay iniluklok sa kani-kanilang katungkulan noong Hunyo 30, 2022, kung saan sila ay manunungkulan para sa tatlong taon.

Ang mga nanunungkulang alkalde at bise alkalde na sina Marcelino Teodoro at Marion Andres ay muling nahalal sa kani-kanilang mga pwesto;  pareho silang nanalo may malawak na agwat sa boto laban sa kanilang mga pinakamalapit na manghahamon.

Nahalal sina Marjorie Ann Teodoro at Stella Quimbo bilang mga kinatawan para sa una at ikalawang distrito. Si Teodoro ay inahalal para sa kanyang unang termino habang si Quimbo ay inihalal para sa kanyang pangalawa. Ang pagkahalal ni Teodoro at ang muling pagkahalal ni Quimbo ay ang nagmarka ng unang pagkakataon na ang parehong kinatawan ng Marikina ay babae.

## Likurang impormasyon 
Noong halalan 2019, muling nahalal si Marcelino Teodoro sa pagkaalkalde sa isang karera na walang anumang oposisyon. Ang kanyang kasama sa pagtakbo na si Marion Andres ay nahalal sa kanyang unang termino bilang bise alkalde sa ilalim ni Teodoro matapos talunin ang dalawa pang kandidato.

Sa pagdaan ng Bagyong Ulysses noong Nobyembre 2020, nalampasan ng Ilog Marikina ang lebel ng tubig na dala ng Bagyong Ondoy noong 2009. Ito ay nagresulta sa pagbaha sa buong lungsod. Dahil sa mga pagbaha at pagkalugi, nagdeklara si Teodoro ng *state of calamity* sa lungsod.  Sa huli ay aaprubahan ng departamento ang kahilingan ni Teodoro na alisin ang na-reclaim na lupa, na resulta sa kanyang pagpapatalsik mula sa Nationalist People's Coalition. 

## Mga koalisyon 
Dahil ang alkalde, bise alkalde at ang mga konsehal ng Sangguniang Bayan ay inihahalal sa iisang balota, ang mga kandidato sa pagka-alkalde ay maaaring bumuo ng mga koalisyon kasama ang iba pang personalidad na tumatakbo sa pampublikong opisina. 

### Team MarCy 
Ang **Team MarCy** ay ang koalisyon na pinamumunuan ni Marcelino Teodoro, ang nanunungkulang alkalde. Ang koalisyon na ito ay tumakbo noong 2019, kung saan naipanalo nito ang pagka-alkalde, pagka-bise alkalde at siyam na puwesto sa Sangguniang Panlungsod. Ito ay tumakbo muli para sa halalan 2022. Ito ay kaakibat ng Nagkakaisang Alyansang Makabansa.

#### Mga kandidato 
Ang kanilang kandidato sa pagkaalkalde ay si Teodoro, habang ang kanyang kasama sa pagtakbo ay si Marion Andres, ang nanunungkulang bise alkalde. Sa karera para sa pakakinatawan ng unang distrito, hinirang nila si Marjorie Ann Teodoro, ang unang ginang ng Marikina. Walang opisyal na kandidato ang koalisyon para sa pagkakinatawan ng ikalawang distrito.

Sina Rommel Acuña, Carl Africa, Jojo Banzon, Bodjie Bernardino, Cloyd Casimiro, Kate De Guzman, Samuel Ferriol, at Manny Sarmiento ang kanilang mga kandidato para sa pagkakonsehal ng unang distrito habang sina Marife Dayao, Levy De Guzman, Donn Carlo Favis, Angelito Nuñez, Larry Punzalan, at Coach Elvis Tolentino ang kanilang mga kandidato sa pagkakonsehal ng ikalawang distrito. Sa mga kandidato ng Team MarCy sa pagkakonsehal, sina Banzon, Dayao, at Punzalan ang hindi nakaupo bilang konsehal sa papalabas na pamahalaan.

#### Plataporma 
Nakatuon ang plataporma ni Marcelino Teodoro sa pagbangon ng lungsod mula sa pandemya ng COVD-19 . Hinangad nitong pahusayin ang pampublikong imprastraktura sa pangangalagang pangkalusugan, magkasagawa ng ligtas na pagbabalik sa mga harapang edukasyon, at ipatuloy ang mga programang pangkapakanan na pinagtibay ng kanyang administrasyon. Layon din ni Teodoro na magkaisa ang lungsod sa gitna ng pandemya.

### Team BF 
Ang **Team BF** ay ang koalisyon na pinamumunuan ni Bayani Fernando, ang kinatawan ng unang distrito at dating alkalde. Ang koalisyong ito ay tinuturing bilang ang pangunahing oposiyon. Kaakibat nito ang Nationalist People's Coalition, Partidong Federal ng Pilipinas, at Partidong Pederal ng Maharlika.  

#### Mga kandidato 
Ang kanilang kandidato sa pagkaalkalde ay si Fernando, habang ang kanyang kasama sa pagtakbo ay ang kapitan ng Barangay Tumana na si Ziffred Ancheta. Ang unang hinirang ng koalisyon sa pagkakinatawan ng unang distrito ay si Jose Fabian Cadiz, ang dating bise alkalde ng lungsod, ngunit siya ay namatay noong Pebrero 20, 2022 dahil sa atake sa puso. Ang humalili sa kanya ay si Jose Miguel Cadiz, ang kanyang pamangkin. Walang opisyal na kandidato ang koalisyon para sa pagkakinatawan ng ikalawang distrito. 

Sina Kevin Abergas, Eva Aguirre-Paz, Leanor Carlos, Willie Chavez, Mario De Leon, Igmidio Ferrer, Celeste Reyes, at Vic Tambuli Sambinano ay ang kanilang mga kandidato para sa pagkakonsehal ng unang distrito, habang sina Edwin Adigue, Ricky Khoo, Ronald Oritz, at George Raymund Quimzon ang kanilang mga kandidato sa pagkakonsehal ng ikalawang distrito.  

#### Plataporma 
Nangako si Bayani Fernando, ang kalaban ni Teodoro na lulutasin ang mga problema sa pagbaha sa lungsod, pagbutihin ang mga imprastraktura ng lungsod, at ipagpapatuloy ang mga patakarang ipinatupad niya sa kanyang mga nakaraang panunungkulan bilang alkalde at bilang MMDA Chairman.  Sa panayam sa OneNewsPH, nagpahayag ng panghihinayang si Fernando sa kanyang pag-endorso kay Teodoro noong halalan 2016; tinawag niya itong isang pagkakamali.   

### Team Performance 
Ang **Team Performance** ay ang koalisyon na pinamumunuan ni Stella Quimbo, ang kinatawan ng ikalawang distrito. Kaakibat ng koalisyong ito ay ang Partido Liberal at sinusuportahan nito ang kampanya ni Leni Robredo sa pagkapangulo. Ito ay nakabase lamang sa ikalawang distrito. 

#### Mga kandidato 
Ang kanilang kandidato sa pagkakinatawan ay si Quimbo, habang ang kanilang mga kandidato sa pagakonsehal ay sina Kambal Acuña, Randy Leal, Bong Magtubo, Joel Relleve, at Belinda Sto. Domingo. Sa mga kandidato ng Team Performance sa pagkakonsehal, sina Acuña, Magtubo, Relleve ay nakaupo bilang konsehal sa papalabas na pamahalaan.

### Team Del 
Ang **Team Del** ay ang koalisyon na pinamumunuan ni Del de Guzman, ang ika-11 alkalde ng Marikina. Kaakibat ng koalisyong ito ay ang Aksyon Demokratiko at sinusuportahan nito ang kampanya ni Isko Moreno sa pagkapangulo. Tulad ng Team Performance, ito ay nakabase lamang sa ikalawang distrito.

#### Mga kandidato 
Ang kanilang kandidato sa pagkakinatawan ay si de Guzman, habang ang kanilang mga kandidato sa pagakonsehal ay sina Mark Albert Del Rosario, Xyza Diazen-Santos, at Erning Flores.

## Kampanya 
Ang panahon ng kampanya para sa mga lokal na halalan ay nagsimula noong Marso 25, 2022. Sa panahon ng kampanya, ang mga kandidato at ang kanilang mga koalisyon ay nagsagawa ng mga motorcade, rally at mga kampanya sa bahay-bahay.

### Miting de avance 
Ang "" ay ang panghuling rally ng mga kandidato. Ito ay kadalasang ginaganap sa huling araw ng campaign period o dalawang araw bago ang halalan.

Noong Mayo 5, nagsagawa ng grand rally ang Team Performance sa Parang. Kinabukasan, idinaos ng Team Del ang kanilang miting de avance sa Concepcion Uno, bukod sa iba pang mga lokasyon. Sa huling araw ng campaign period, idinaos ng Team MarCy ang kanilang miting de avance sa Santo Nino sa tabi ng Marikina River. 

## Mga resulta 
### Sa pagkaalkalde 
Madaling naipagtanggol ni Teodoro ang pagkaalkalde. Siya ay nakalamang kay Fernando sa lahat ng labing-anim na barangay sa loob ng lungsod. 

### Sa pagkabise alkalde 
Tulad ng kanyang kasama sa pagtakbo, naipagtanggol ni Andres ang pagkabise alkalde, pero sa mallit ang agwat sa boto laban sa kanyang pangunahing kalaban na si Ancheta . Siya ay nakalamang kay Ancheta sa lahat ng labing-anim na barangay sa loob ng lungsod, kasama dito ang Tumana kung saan nanungkulan si Ancheta bilang kapitan. 

### Sa pagkakinatawan 
#### Unang distrito 
#### Ikalawang distrito 
## Mga Sanggunian 
Kategorya:Pages with unreviewed translations
Kategorya:Halalan sa Pilipinas
Kategorya:2022 sa Pilipinas